UK 2020

La 105-a Universala Kongreso de Esperanto (UK) 
okazis unuafoje kiel Virtuala Kongreso de Esperanto, inter la 1-a kaj 8-a de aŭgusto 2020, kadre de la Monda Festivalo de Esperanto (MondaFest’ 2020). Ĝi estis la unua plene Virtuala Kongreso, tiel organizita pro la Kronvirusa pandemio de 2019-2020. Laŭ la Gazetara Komuniko de UEA n-ro 885 de la 16a de junio 2020.

La Kongreso estis planita por la samaj datoj (1-a ĝis 8-a de aŭgusto 2020) en Montrealo (Kanado). Pro la pandemio UEA decidis transigi la kongreson en Kanado ĝis 2022.

Planoj por ĉeesta kongreso

La Kanada Esperanto-Asocio (KEA) estis la invitanto kaj Esperanto-Societo Kebekia (ESK) estis la loka organiza forto de la evento. La lasta fojo, kiam la Universala Kongreso okazis en Kanado, estis en 1984 en Vankuvero, kaj la lasta fojo, kiam la UK okazis en la orienta parto de Nord-Ameriko, estis en 1910 en Vaŝingtono (Usono). Pro la kronvirusa pandemio, UEA decidis prokrasti la eventon ĝis 2022. 824 homoj el 57 landoj aliĝis antaŭ la nuligo.

 Organiza teamo 
La kerna teamo de la (poste nuligita) ĉeesta kongreso konsistis el ses lokanoj:
 Normand Fleury, la prezidanto de Esperanto-Societo Kebekia (ESK), kiun UEA honoris pro la elstara agado dum la solena fermo de la 102-a UK en Seulo (Sud-Koreujo), estis la LKK-estro.
 Nicolas Viau, vicprezidanto de ESK, estis ankaŭ la vicprezidanto de la LKK.
 Joel Amis, la antaŭa ekzekutiva direktoro de Esperantic Studies Foundation (ESF), estis alia vicprezidanto de la LKK, kiu ankaŭ okupiĝis pri la rilatoj kun la kongresejo.
Garry Evans, profesia ekonomikisto, estis la kasisto.
Suzanne Roy (Suzano la Dua), la respondeculo pri ekskursoj
 Eugenia Amis, redaktoro de La Riverego kaj antaŭa redaktoro de Kontakto, okupiĝis pri la rilatoj kun esperantistoj kaj zorgis pri komunikado.

 Internacia Kongreso pri Esperanto kaj Edukado 
La antaŭan semajnon (25 julio – 1 aŭgusto) estis okazonta la Internacia Kongreso pri Esperanto kaj Edukado kun ILEI en Kebekurbo, kiu fine estis ankaŭ nuligita kaj transiris al virtuala formato.

Virtuala Kongreso
Vidu: Virtuala Kongreso de Esperanto.
 Referencoj 

 Vidu ankaŭ 

 Universala Kongreso de Esperanto
 IJK 2020
 IKU-libro de 2020

 Eksteraj ligiloj 




 Esperanto-Societo Kebekia (ESK)
 Intervjuo kun la LKK (29-a de julio 2017) 
 La Riverego (bulteno de ESK) 

Kategorio:Esperanto-renkontiĝoj en 2020